O tânără din Nimigea de Jos a ajuns miercuri la spital, după ce a fost implicată într-un accident rutier, petrecut pe DN 17C, în Salva.
Polițiștii rutieri din Năsăud au intervenit pentru efectuarea de verificări, ca urmare a producerii unui accident pe rutier pe Drumul Național 17C, în Salva.
Potrivit primelor informații transmise de IPJ Bistrița-Năsăud, un autoturism condus de o tânără de 21 de ani din Nimigea de Jos a intrat în coliziune cu o autoutilitară, condusă de un bărbat de 26 de ani din Salva.
„Din impact, autoturismul condus de femeie a acroșat un alt vehicul, parcat în afara părții carosabile.
Accidentul s-a soldat cu rănirea conducătoarei auto care a fost transportată la spital. Cei doi conducători auto au fost testați cu aparatul etilotest, rezultatele fiind negative”, a precizat sursa citată.
Polițiștii Compartimentului Rutier Năsăud continuă cercetările pentru a stabili cauza și împrejurările în care a avut loc evenimentul.